FIPRESCI

Fédération internationale de la presse cinématographique eller International Federation of Film Critics (forkortes FIPRESCI) ble dannet i Paris i juni 1930, og er en sammenslutning av nasjonale forbund for filmkritikere og -journalister fra hele verden. Foreningens formål er «å fremme filmkulturen og dens utvikling og å ivareta interessene til dem som arbeider med den». Foreningen har i dag medlemmer fra mer enn 50 land.

FIPRESCI deler ut en egen pris, FIPRESCI-prisen, på større internasjonale festivaler, slik som filmfestivalene i Cannes, Venezia, Berlin, til det foreningen anser for å være gode, nyskapende filmer. Fra 2002 har organisasjonen utdelt årlig pris ved  Tromsø Internasjonale Filmfestival.

Siden 2005 har foreningen også stått for utgivelsen av et eget tidsskrift, Undercurrents, der filmkritikeren Chris Fujiwara er redaktør.

Referanser

Eksterne lenker
 

Kulturorganisasjoner
Presse Cinématographique
Filmpriser
Organisasjoner etablert i 1930
1930 i Frankrike